Legal Document

Category: 366

Text:
97. ΑΠΟΦ ΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 47313/14/82 της 18/23 Αυγ. 1982 (ΦΕΚ Β΄610) Κατάργηση ιεραρχικών βαθμίδων των Υπηρεσιακών, των θέσεων και των βαθμών των Αναπληρωτών Γενικών Διευθυντών του ΟΛΠ και μετατροπή της θέσεως του Γενικού Διευθυντή με 1ο βαθμό. Έχοντας υπόψη: 1.Τις διατάξεις του άρθρ. 2 (παρ. 10) του Νόμ. 1232/1982 «Επανοφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22/τ.Α΄). 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων κλπ.»  3.Τις διαρθρωτικές απαιτήσεις και τις υπηρεσιακές ανάγκες του Οργανισμού Λιμένος Πειραιώς, αποφασίζουμε: 1.«Όλες οι οργανωτικές βαθμίδες των Υπηρεσιών των μονίμων θέσεων και βαθμών των Αναπληρωτών Γενικών Διευθυντών του Οργανισμού Λιμένος Πειραιώς, καταργούνται  αυτοδίκαια από την ημέρα δημοσίευσης  της απόφασης αυτής στην Εφημερίδα  Σελ. 290,480 Τεύχος Ε43–Σελ. 72 της Κυβερνήσεως. Οι υπηρετούντες στις καταργούμενες θέσεις Αναπληρωτές Γενικοί Διευθυντές απολύονται αυτοδίκαια με διαπιστωτική πράξη των κατά Νόμο αρμόδιων οργάνων. 2.«Όλες οι αρμοδιότητες των καταργουμένων βαθμίδων, θέσεων και βαθμών περιέρχονται στο ατομικό ή συλλογικό όργανο που έχει κατά Νόμο τη διοίκηση και εκπροσώπηση του Οργανισμού Λιμένος Πειραιώς, ανεξάρτητα από την ονομασία του. Αρμοδιότητες που ασκούσαν οι καταργούμενες βαθμίδες, θέσεις και βαθμοί κατά μεταβίβαση από άλλα ατομικά ή συλλογικά όργανα του ΟΛΠ επαναφέρονται σ’ αυτά. Οι αποφασιστικές αρμοδιότητες, οι οποίες είτε περιέρχονται είτε επαναφέρονται στα κατά τα ανωτέρω όργανα, μεταβιβάζονται σε προϊσταμένους των καθ’ ύλη αρμόδιων Διευθύνσεων και ανεξάρτητων Τμημάτων. 3.Η θέση του Γενικού Διευθυντή με  1ο βαθμό και τριετή θητεία, μετατρέπεται σε θέση Προϊσταμένου Υπηρεσιών του ΟΛΠ της Κατηγορίας β΄των Ειδικών Θέσεων και τριετή θητεία, και καταλαμβάνεται αυτοδίκαια από τον ήδη υπηρετούντα Γενικό Διευθυντή ΟΛΠ. 4.Προσόντα διορισμού για την πλήρωση της μετατρεπόμενης θέσεως είναι τα προβλεπόμενα για την πλήρωση της θέσεως του Γενικού Διευθυντή. Η θέση πληρώνεται κατά τις ισχύουσες κάθε φορά διατάξεις. 5.Όλες οι αρμοδιότητες της θέσεως του Γενικού Διευθυντή περιέρχονται στην μετατρεπόμενη θέση. Τον Προϊστάμενο Υπηρεσιών του ΟΛΠ, ελλείποντα, απόντα ή κωλυόμενο αναπληρώνει ένας από τους υπηρετούντες στον ΟΛΠ, Διευθυντές, οριζόμενος με απόφαση του κατά Νόμο αρμόδιου οργάνου. 6.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982, όπως συμπληρώθηκε μεταγενέστερα.